RMK ja Statoil otsustasid ühist heategevuskampaaniat jätkata, sest eelmisel aastal saadi lastekodudest jõulukaartide saatmiseks kuluva summa ulatuses tehtud kingituste eest väga positiivne tagasiside. Kokku viivad RMK metskonnad Eestimaa kõigis paikades asuvatesse lastekodudesse 125 erinevas mõõdus jõulukuuske, tonni mandariine ja igale  lastekodudele mitu lauamängu. Lisaks mahtusid igasse kingipakki Juhan Aare kirjutatud teatmikud "Ränduri aabits", mis õpetavad lapsi loodust tundma ning jagavad ränduritarkusi. Kokku toovad Statoil ja RMK oma algatusega jõulurõõmu rohkem kui 1300 lastekodulapsele.